ด่วน! “ยอนฮับ” ตีข่าวทุนใหญ่เกาหลี จ่อขายยกล็อตหุ้น “บล.ดาโอ” ในไทย
ด่วน! “สำนักข่าวยอนฮับ” รายงานข่าว “Daol Investment & Securities” จ่อขายหุ้นทั้งหมด 70% ใน “บล.ดาโอ (ประเทศไทย)” อ้างนำเงินเพิ่มสภาพคล่อง
ด่วน! “สำนักข่าวยอนฮับ” ตีข่าวทุนใหญ่เกาหลี จ่อขายหุ้น “บล.ดาโอ” ในไทย ทั้งหมด 70%
18 พ.ย. 2565

สำนักข่าวยอนฮับของเกาหลีใต้ รายงานโดยอ้างอิงจากแหล่งข่าวการเงินว่า Daol Investment &amp; Securities ซึ่งเป็นบริษัทแม่ของ บริษัทหลักทรัพย์ ดาโอ (ประเทศไทย) จำกัด (มหาชน) ตัดสินใจขายหุ้นยูนิตหลักทรัพย์ในไทยในสัดส่วน 69.9% ซึ่งขณะนี้อยู่ระหว่างการติดต่อบริษัททางการเงิน และบริษัทหลักทรัพย์ต่างๆ ในไทย ทั้งนี้ในรายงานข่าวระบุว่า Daol Investment เล็งที่จะได้รับเงินจำนวน 1 แสนล้านวอน สำหรับการขายหุ้นในครั้งนี้
นอกจากนั้นยอนฮับรายงานโดยอ้างอิงจากคำแถลงของเจ้าหน้าที่จาก Daol Investment ว่า บริษัทไม่ได้มีปัญหาด้านสภาพคล่อง แต่เนื่องด้วยสถานการณ์ตลาดในปัจจุบันที่ไม่ค่อยสู้ดีนักในระยะยาว จึงทำให้บริษัทต้องการขายสินทรัพย์นี้ออกไปเพื่อเพิ่มสภาพคล่องให้มากขึ้น
อนึ่ง บล.ดาโอ (ประเทศไทย) มีนักลงทุนสัญชาติเกาหลีถือหุ้นในสัดส่วน 70% ส่วนที่เหลืออีก 30% เป็นนักลงทุนสัญชาติไทย